**16.06.2017.**

**Atbildes uz jautājumiem Nr.2**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Atklātā konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus  un izstrādājumus, RTU Inženierzinātņu un viedo tehnoloģiju centra vajadzībām” nolikuma 6.7.pielikumā ir ievietota apliecinājuma forma par Būvniecības visu risku apdrošināšanu, kur citu starpā ir ietverts arī segums par *[...konstrukciju sagrūšanu nekvalitatīvu materiālu un* ***kļūdaina projekta dēļ*** *u.c....].*

Iepirkuma procedūra attiecas uz būvdarbu pakalpojumu sniegšanu un projekts jau ir izstrādāts, pievienots nolikuma pielikumos. Papildus ir pievienota projektētāja SIA “Arhitektu birojs Valeinis un Stepe” Civiltiesiskās atbildības apdrošināšanas polise, kur iekļauta atbildība par profesionālās darbības rezultātā nodarītiem zaudējumiem, t.i. par zaudējumiem, kas radušies trešajām personām nekvalitatīvi un kļūdaini izstrādāta projekta rezultātā.

Prasība Būvuzņēmējam iesniegt polisi ar iepriekšminēto segumu, būtu uzskatama par neobjektīvu un pārlieku slodzi Būvuzņēmējam, jo tas nevar uzņemties atbildību par citas personas izstrādāto, normatīvajos aktos noteiktajā kārtībā akceptēto un nolikumam pievienoto projektu.

Lūdzam sniegt precizējumu par šādas prasības iekļaušanu nolikumā.

**1. Atbilde. Tiek precizēts konkursa nolikuma 6.1.2.punkts, 6.7.pielikums un 8.pielikuma 15.2.1.punkts.**

**2. Jautājums.**Lūdzam Pasūtītāju precizēt, vai konkursa nolikuma 4.2.11.punkta 1.apakšpunktā norādītajam speciālistam “Speciālists ēku nojaukšanas darbu vadīšanā” ir obligāti jābūt sertificētam nereglamentētajā sfērā “Ēku nojaukšanas darbu vadīšana”?

**2. Atbilde. Konkursa nolikuma 4.2.11.punkta 1) apakšpunktā nav iekļauta prasība nodrošināt atbilstoši sertificētu speciālistu.**

**3. Jautājums.**Lūdzam Pasūtītāju apliecināt, ka nolikuma punktos 4.2.9. “Būvdarbu vadītājs (galvenais)” un 4.2.10. “Projektu vadītājs” drīkst būt viena persona, ja viņai ir nolikumā izvirzītajām prasībām atbilstoša kvalifikācija un pieredze.

**3. Atbilde. Konkursa nolikuma 4.2.9.punktā un 4.2.10. punktā minētā personāla funkcijas plānotā līguma ietvaros var pildīt viena persona, ja tai ir atbilstoša kvalifikācija un pieredze.**

**4. Jautājums.**Lūdzam Pasūtītāju precizēt, vai Pretendentam ir jāiesniedz punktos 2.3.3.4., 2.3.3.5., 2.3.3.7., 2.3.3.8. un 2.3.4. prasītos dokumentus word vai excel formātos, vai ….pdf formātā?

**4. Atbilde. Konkursa nolikuma punktos 2.3.3.4., 2.3.3.5., 2.3.3.7., 2.3.3.8. un 2.3.4. prasītos dokumentus Pretendents piedāvājumā var iekļaut *MS Word, Excel* vai *Pdf*. formātā, ievērojot nolikuma 2.5.punktu.**

**5. Jautājums.**Lūdzam Pasūtītāju norādīt, kad ir plānots būvdarbu sākuma datums?

**5. Atbilde. Plānotais būvdarbu sākuma datums ir 2017. gada 1 septembris.**